Държавен вестник, бр. 102, 2009 г., стр. 23

БРОЙ  102	
Д Ъ Р Ж А В Е Н  В Е С Т Н И К 	
СТР.  23  
Чл. 6. За пиротехническите изделия, произ­
ведени в съответствие с българските стандарти, 
които въвеждат хармонизирани европейски 
стандарти, се приема, че съответстват на съ­
ществените изисквания на наредбата.
Чл. 7. (1) Върху пиротехнически изделия, 
които се представят на търговски панаири, 
изложения и демонстрации без оценено съот­
ветствие по реда на глава четвърта, се нанася 
видим знак, ясно обозначаващ наименовани­
ето и датата на съответния търговски панаир, 
изложение или демонстрация.
(2) Върху пиротехнически изделия, произве­
дени с цел изследване, разработване или изпит­
ване, се нанася видим знак, ясно обозначаващ, 
че не са с оценено съответствие по реда на 
глава четвърта и не могат да се използват за 
други цели освен за изследване, разработване 
или изпитване.
Чл. 8. Забранява се търговията на дребно на:
1. фойерверки от категория 1 на лица под 
12 години; фойерверки от категория 2 на лица 
под 16 години; фойерверки от категория 3 на 
лица под 18 години; 
2. други пиротехнически изделия и сценични 
пиротехнически изделия от категории Т1 и Р1 
на лица под 18 години.
Чл.  9. Производителите, вносителите и 
търговците на едро могат да продават или да 
предоставят фойерверки от категория 4, пиро­
технически изделия от категория Р2 и сценични 
пиротехнически изделия от категория Т2 само 
на лица със специализирани познания. 
Г л а в а  в т о р а
СЪЩЕСТВЕНИ ИЗИСКВАНИЯ
Раздел I
Общи изисквания за безопасност
Чл. 10. Пиротехническото изделие се проек­
тира така, че рискът за здравето, собствеността 
и околната среда да е сведен до минимум при 
нормалната му употреба.
Чл. 11. Начинът на запалване на пиротехни­
ческото изделие трябва да бъде ясно видим или 
да бъде посочен в етикета или в инструкцията 
за употреба.
Чл. 12. Пиротехническото изделие се проек­
тира така, че да се намали до минимум рискът 
за здравето, собствеността и околната среда 
от отломки при неумишленото му запалване.
Чл. 13. Пиротехническото изделие трябва 
да функционира правилно до изтичане срока 
на годност, посочен от производителя.
Чл. 14. Пиротехническото изделие трябва 
да притежава функционалните характеристики, 
посочени от производителя на нотифицирания 
орган, с оглед гарантиране на максимална 
сигурност и надеждност.
Чл. 15. Пиротехническото изделие се про­
ектира и произвежда така, че да може да се 
обезвреди по безопасен начин чрез подходящ 
процес и с минимално въздействие върху 
околната среда.
Чл. 16. Пиротехническото изделие трябва 
да функционира правилно, когато се използва 
по предназначение.
Чл. 17. (1) Пиротехническото изделие се 
изпитва в лаборатория, а когато това е невъз­
можно, изпитванията се провеждат в средата, в 
която пиротехническото изделие ще се използва.
(2) Когато е приложимо, при изследванията 
и изпитванията на пиротехническо изделие се 
отчита следната информация и характеристики:
1. проект, конструкция и характерни свой­
ства, включително подробен химически състав 
(маса и процентно съдържание на използвани 
вещества) и размери;
2. физическа и химическа устойчивост на 
пиротехническото изделие при всички нормал­
ни и предвидими условия на околната среда;
3. чувствителност при нормални и предви­
дими условия на боравене и превоз;
4. съвместимост на всички компоненти по 
отношение на тяхната химическа устойчивост;
5. устойчивост на пиротехническото изделие 
на влага, когато е предназначено за употреба 
при влажни или мокри условия и когато влагата 
може да окаже неблагоприятно въздействие 
върху неговата безопасност или надеждност;
6. устойчивост на ниски и високи темпе­
ратури, когато пиротехническото изделие е 
предназначено за съхранение или употреба 
при такива температури и охлаждането или 
нагряването на компонент или на пиротехни­
ческото изделие като цяло могат да окажат 
неблагоприятно въздействие върху неговата 
безопасност или надеждност;
7. мерки за безопасност за предотвратява­
не на преждевременно или непреднамерено 
запалване или задействане;
8. подходящи инструкции и при необходимост 
маркировка за безопасно боравене, съхранение, 
употреба (включително разстояния на безопас­
ност) и обезвреждане на български език;
9. устойчивост на пиротехническото изделие, 
неговата опаковка или на други компоненти 
срещу влошаване на състоянието при нормални 
и предвидими условия на съхранение;
10. спецификация на всички необходими 
уреди и принадлежности и инструкции за без­
опасна употреба на пиротехническото изделие.
Чл. 18. (1) По време на превоз и при нормал­
на употреба пиротехническото изделие трябва 
да съдържа състава на пиротехническата смес, 
освен ако производителят е предвидил друго в 
инструкциите за употреба. 
(2) Пиротехническото изделие не трябва 
да съдържа:
1. бризантни активни вещества за търговски 
цели с изключение на черен барут или възпла­
менителен състав;
2. взривни вещества, предназначени за во­
енни цели.
Раздел II
Специални изисквания към фойерверките
Чл. 19. Фойерверките от категория 1 се 
проектират и произвеждат така, че:
1. разстоянието на безопасност да бъде най-
малко 1 м; когато е приложимо, разстоянието 
на безопасност може да бъде по-малко;
2. максималната стойност на нивото на шум 
не трябва да надвишава 120 dB (A, imp) или